text: [{"text_idx": "#000002", "text": "Bilondololwa bya Bipangujo bya mu Bible"}, {"text_idx": "#000004", "text": "Madrame a Butangi bwa Bible"}, {"text_idx": "#000005", "text": "Mapya Atala Baneni ba ku Bisanji"}, {"text_idx": "#000008", "text": "PANJA pa safini, bantu ba\u0304di bendelela na bu\u0304mi bwabo bwa mafuku onso. Keba\u0304itabijepo\u2019mba Dilobe dika\u0304ya. Ba\u0304di basepa bininge kasha\u0304. Ino pakubulwa ne kwija kwine, tusepo twafula."}, {"text_idx": "#000009", "text": "Ponka\u2019po, mema a\u0304shilula kupunguluka. A\u0304di atamba mu\u0304lu ke amwangika panshi, pamo na momwangilanga mema mu mbeketyi. Noa wa\u0304di na bubinga! Inoko kitatyi kya bantu kutwela mu safini kya\u0304di ke kipite kala. Yehova wa\u0304di mushite bininge ku kibelo."}, {"text_idx": "#000010", "text": "Kitatyi kityetye\u2019tu, misanza yonso ya\u0304yula mema. Mema a\u0304ikala bwa minonga mikatampe. A\u0304poneja mityi, kufulamuna mabwe makatakata, kadi a\u0304di atu\u0304ta bikatampe. Bantu ba\u0304imvwene moyo. Ba\u0304kanda ku ngulu milamila. Yo\u0304, shi ba\u0304tejeje Noa ne kutwela mu safini pa\u0304di kepashityilwe ku kibelo! Pano kekukidipo kadi muswelo."}, {"text_idx": "#000011", "text": "Mema a\u0304di enda avula\u2019nka kuvula. Mema a\u0304pungulukile mu\u0304lu umbula bwa mafuku 40, mwinya ne bufuku. A\u0304fika ne pa nsongo ya ngulu, mu kitatyi kityetye ne ngulu milampe mine ya\u0304tokena mu mema. Enka na mwa\u0304nenene Leza, bantu bonso ne banyema ba\u0304di panja pa safini ba\u0304fwa. Ino boba ba\u0304di munda ba\u0304panda."}, {"text_idx": "#000012", "text": "Noa ne bandi bana ba\u0304ingile mwingilo muyampe wa ku\u0304baka safini. Mema atundwile safini, nayo ya\u0304lela ku\u0304lu kwa mema. Difuku dimo, kupwa kwa mvula kuketeka, dyuba dya\u0304shilula kutema. Kya\u0304di kya kutendelwa kasha\u0304! Konsokonso dya\u0304di dijiba dyonka. Enka safini ye kintu kya\u0304shele kimwekele kilela pa mema."}, {"text_idx": "#000013", "text": "Batumpangala pano ke kutupu\u2019bo. Kutupu kadi wa kususula bantu. Bonso ba\u0304fwa, ne bainabo bene ne bantu bakwabo bonso. Lelo bashabo nabo?"}, {"text_idx": "#000014", "text": "Bashandya tumpangala keba\u0304dipo bantu bwa batwe. Ba\u0304di bamwikeulu ba\u0304ile kushikata pano pa ntanda. O mwanda pa\u0304ile Dilobe, keba\u0304fwilepo pamo na bantu bakwabo. Ba\u0304vudile ngitu ya bu muntu, ba\u0304jokela mu\u0304lu bu bamwikeulu. Ino keba\u0304itabijibwepo monka mu kisaka kya bamwikeulu ba Leza. Penepo ba\u0304ikala ke bamwikeulu ba Satana. Mu Bible batelwanga bu bademona."}, {"text_idx": "#000017", "text": "Noa wa\u0304di usaka kuyuka shi mema abau\u0304me pano pa ntanda. O mwanda wa\u0304tambije nkutyi nandi mu safini. Penepa nkutyi\u2019wa wa\u0304joka mwanda ka\u0304mwenepo pa kutumba. Noa wa\u0304mutuma musunsa wa bubidi, wa\u0304joka na dyani dya umpafu ku mulomo wandi. Noa wa\u0304yuka\u2019mba mema abau\u0304me. Kupwa Noa wa\u0304tuma nkutyi musunsa wa busatu, wa\u0304ta\u0304na pa nshi myu\u0304mu pa kwikala."}, {"text_idx": "#000018", "text": "Papo Leza we\u0304samba na Noa. Wa\u0304munena\u2019mba: \u2018Tamba mu safini. Tambija ne kisaka kyobe ne banyema bodi nabo.\u2019 Ba\u0304le\u0304le mwaka mutuntulu ne kupita mu safini. Langa\u2019po nsangaji yabo abo bonso poba\u0304tambile panja bo\u0304mi!"}, {"text_idx": "#000019", "text": "Noa wa\u0304lombwele kimfwa kya lwitabijo lukomo mu ntanda ya bun\u0303umauma ya kumeso kwa Dilobe. Tala bilongwa byandi mobitukwashisha batwe bonso dyalelo."}, {"text_idx": "#000020", "text": "Noa \u201cWadi Unanga na Leza\u201d"}, {"text_idx": "#000021", "text": "I makambakano\u2019ka atene ba Noa ne wandi mukaji pa kutamija babo bana? Ba\u0304lombwele lwitabijo namani pa kubaka safini?"}, {"text_idx": "#000028", "text": "Mu Dishinda Wenda ku Damakasa"}]